**TÁJÉKOZTATÓ**

**kamerarendszer működéséről**

A Magyar Nemzeti Levéltár („**Adatkezelő**”) az ingatlan területén vagyonvédelmi célból kamerarendszert üzemeltet, ami együtt jár a területre belépő személyek (munkatársak, látogatók, ügyfelek) képmásának, mint személyes adatnak a kezelésével. Az adatkezelés az Európai Parlament és a Tanács (EU) 2016/679. sz. általános adatvédelmi rendeletének (**„Rendelet”**) 6. cikk (1) bekezdés c) pontja szerinti jogi kötelezettség, a köziratokról, a közlevéltárakról és a magánlevéltári anyag védelméről szóló 1995. évi LXVI. törvény 3/A. § 13. § c) pontjában a Levéltár számára előírt, a levéltári anyag védelmére és biztonságos megőrzésére vonatkozó kötelezettség teljesítése érdekében történik.

Az Adatkezelő az érintettek képmását a személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény („**Szvtv.**”), valamint a mindenkor hatályos adatvédelmi jogszabályok betartásával kezeli.

**Kamerák telepítésének helye:** A Magyar Nemzeti Levéltár épületeiben működtetett kamerák telepítésének helyéről és a kamerák által megfigyelt terület leírásáról az [adatvedelem@mnl.gov.hu](mailto:adatvedelem@mnl.gov.hu) email címen kérhet részletes tájékoztatást.

**Adatkezelés helye/a felvételek tárolása:** az épületben elhelyezett önálló felvevőegységben.

**Az adatkezelés időtartama:** az Szvtv. 31. § (2) bekezdés alapján legfeljebb 3 munkanap.

**Adatok megismerésére jogosult személyek köre:** az MNL Fejér Megyei Levéltárának biztonsági megbízottja.

**Felvételek visszanézése:** A rögzített felvételeket az Adatkezelő harmadik fél részére csak törvényben meghatározott esetben (pl. bírósági vagy hatósági megkeresés) adja át. A rögzített anyagokat kizárólag a biztonsági megbízott tekintheti meg, szabálysértés vagy bűncselekmény gyanúja, illetve munkahelyi baleset esetében, jegyzőkönyv készítésének a kötelezettségével.

**Az érintettek jogai:** Az Adatkezelő adatvédelmi és adatkezelési szabályzatának 28. (1) pontja alapján az Adatkezelő adatvédelmi tisztviselője készít tájékoztatás arról, hogy az érintettet milyen jogok illetik meg és azok megsértése esetén mi a jogorvoslat rendje, a felügyeleti hatósághoz és a bírósághoz fordulás jogára és rendjére kiterjedően. Ezen részletes tájékoztató az érintetti jogokról az alábbi internet címen érhető el: <http://mnl.gov.hu/adatkezelesi_tajekoztato>

Az Szvtv. 31. § (6) bekezdése alapján továbbá az az érintett, akinek jogát vagy jogos érdekét a képfelvétel rögzítése érinti, a felvétel rögzítésétől számított három munkanapon belül jogának vagy jogos érdekének igazolásával kérheti, hogy az Adatkezelő a felvételt őrizze meg.

Magyar Nemzeti Levéltár Fejér Megyei Levéltára

Dr. Czetz Balázs

levéltár-igazgató